Algimantas Semaška

Algimantas Semaška (1941 m. rugpjūčio 8 d. Kėdainiuose – 2019 m. gegužės 16 d. Vilniuje) – Lietuvos žurnalistas, publicistas, redaktorius, leidėjas.

Biografija 
1960–1969 m. laikraščio „Komjaunimo tiesa“ korespondentas. 1966 m. Vilniaus universiteto Istorijos ir filologijos fakultete baigė žurnalistiką. 1969–1971 m. žurnalo „Švyturys“ skyriaus redaktorius. 1971–1974 m. laikraščio „Komjaunimo tiesa“ redaktoriaus Vilhelmo Chadzevičiaus pavaduotojas. 1974–1984 m. žurnalo „Mokslas ir gyvenimas“ vyriausiojo redaktoriaus pavaduotojas. 1985–1988 m. laikraščio „Vakarinės naujienos“ redaktorius. LKP CK Ideologijos skyriaus masinės informacijos priemonių sektoriaus vedėjas, 1990–1991 m. LKP CK spaudos sektoriaus vedėjas.

1991–1993 m. žurnalo „Politika“ vyriausiasis redaktorius. 1993–1996 m. agentūros ELTA direktorius. Nuo 1993 m. knygų leidyklos „Algimantas“ savininkas. 1997–1998 m. žurnalo „Taip ir ne“ vyriausiasis redaktorius.

Palaidotas Liškiavos kapinėse.

Bibliografija 
 Keliai, mašinos, žmonės. – Vilnius: Mokslas, 1970.
 Kaunas: turistui apie miestą / Joana Daunienė, Aleksandra Gulbinskienė, Vytautas Kugevičius, sud. Algimantas Semaška. – Vilnius: Mintis, 1977. – 85 p.: iliustr.
 10 maršrutų iš Kauno. – Vilnius: Mintis, 1978. – 185 p.: iliustr.
 Po Lietuvą su automobiliu: turistiniai maršrutai. – Vilnius: Mintis, 1979. – 301 p.
 Mokslas ir mokslininkai, 1982 m., anglų ir vokiečių k.
 Automagistralė E. – Vilnius: Mintis, 1987. – 85 p.: iliustr.
 Kaunas: mažasis vadovas. – Vilnius: Mintis, 1988. – 189 p.: iliustr.
 Lietuvos keliais: 50 maršrutų autoturistams. – Vilnius: Mintis, 1989. – 297 p.: iliustr. – ISBN 5-417-00095-7
 Pirmosios ledi. – Vilnius: Politika, 1991. – 59 p.
 Atgimimo paminklai: 1988–1991. – Vilnius: Politika, 1991. – 48 p.
 Jie valdo… pasaulį? Džordžas Bušas… – Vilnius: Politika, 1991. – 106 p.
 Žvaigždžių kasdienybė: pasakojimai apie Vakarų pasaulio kino, televizijos, teatro, moderniosios estrados, madų garsenybes. – Vilnius: Politika, 1993. – 88 p.
 Po Lietuvą: 20 tarifinių maršrutų / dail. R. Dubonis. – Vilnius: Viltis, 1994. – 141 p.: iliustr. – ISBN 9986-14-023-4, lietuvių ir anglų k.
 Automobilininko palydovas, 1998: Vilnius, Kaunas, Klaipėda, Šiauliai, Panevėžys, Alytus, Marijampolė, Palanga, Neringa, Druskininkai: komercinė ir pažintinė informacija: kalendorius-žinynas. – Vilnius: Algimantas, 1997. – 160 p.: iliustr. – ISBN 9986-509-38-6
 Pajūris: kelionių vadovas po Klaipėdos apskritį: Klaipėda, Neringa, Palanga: Klaipėdos, Kretingos, Skuodo, Šilutės rajonai: istorinės vietos, architektūros paminklai, poilsiavietės: miestų ir rajonų, poilsio ir turizmo zonų schemos. – Vilnius: Algimantas, 1997. – 88 p.: iliustr. – ISBN 9986-509-34-3
 Via Baltica per Lietuvą: kelionių vadovas: miestų ir miestelių prie kelio Via Baltica aprašymai, žemėlapiai, būtiniausia informacija keliautojui. – Vilnius: Algimantas, 1998. – 87 p.: iliustr. – ISBN 9986-509-39-4
 Kelionių vadovas po Lietuvą amžių sandūroje: lankytinos vietos dešimtyje Lietuvos apskričių: didieji miestai, rajonų centrai, kurortai, miesteliai: jų istorijos, architektūros, dailės paveldo vertybės: nacionaliniai ir regioniniai parkai. – Vilnius: Algimantas, 1999. – 493 p.: iliustr. – ISBN 9986-509-50-5
 Lietuva ir visa Europa: kelių žemėlapiai, informacija vairuotojams: automobilininko palydovas. – Vilnius: Algimantas, 1999. – 105 p.: iliustr. – ISBN 9986-509-44-0
 Automagistralės ir jų intriguojančios šalikelės: Vilnius-Klaipėda, Vilnius-Panevėžys, Via Baltica. – Vilnius: Algimantas, 2000. – 128 p. – ISBN 9986-509-53-X
 Kelionių vadovas po Lietuvą amžių sandūroje: Lankytinos vietos dešimtyje Lietuvos apskričių; didieji miestai, rajonų centrai, kurortai, miesteliai: jų istorijos, architektūros, dailės paveldo vertybės. Nacionaliniai ir regioniniai parkai. – Vilnius: Algimantas, 2000. – ISBN 9986-509-50-5
 Pajūris: Klaipėda, Neringa, Palanga ir kitos lankytinos vietos prie jūros ir marų. – Vilnius: Algimantas, 2001. – 96 p.: iliustr. – ISBN 9986-509-60-2
 Lietuva ir visa Europa: kelių žemėlapiai, informacija vairuotojams ir turistams apie 33 Europos valstybes: galimi netikėtumai ir kaip jų išvengti kelionėje. – Vilnius: Algimantas, 2001. – 127 p.: iliustr. – ISBN 9986-509-56-4
 Panemune jūros link: Kaunas-Jurbarkas-Pagėgiai-Šilutė-Klaipėda: romantiškas turistinis maršrutas dešiniuoju Nemuno krantu: Raudondvario, Raudonės, Panemunės pilys, paslaptingi Seredžiaus ir Rambyno kalnai, lietuvininkų žemės paveldas. – Vilnius: Algimantas, 2001. – 64 p.: iliustr. – ISBN 9986-509-61-0
 Po Lietuvą: knyga visiems norintiems geriau pažinti gimtąjį kraštą: pažintinis krašto lobynas: miestai ir miesteliai, bažnyčios, žmonės, vaizdingiausi kraštovaizdžiai, pilys ir dvarai (2-asis papildytas ir atnaujintas leidimas). – Vilnius: Algimantas, 2002. – 719 p.: iliustr. – ISBN 9986-509-64-5
 Po Lietuvą: pasižvalgymai: knyga visiems norintiems geriau pažinti gimtąjį kraštą (3-iasis papildytas ir atnaujintas leidimas). – Vilnius: Algimantas, 2004. – 719 p.: iliustr. – ISBN 9986-509-76-9
 Kelionės iš Vilniaus: 12 maršrutų, kurie prasideda ir baigiasi Vilniuje: pietryčių Lietuvos istorinės vietos, architektūros, dailės paveldas, vaizdingiausi kraštovaizdžiai: vienos dienos pažintinės kelionės automobiliu. – Vilnius: Algimantas, 2005. – 145 p.: iliustr. – ISBN 9986-509-81-5
 Kelionių vadovas po Lietuvą: 1000 lankytinų vietovių norintiems geriau pažinti gimtąjį kraštą. – Vilnius: Algimantas, 2006. – 598 p.: iliustr. – ISBN 9986-509-90-4
 Lietuvos keliais: turisto žinynas: miestai ir rajonai – jų pažintinis lobynas: 1030 lankytinų vietovių aprašymai nuo seniausių laikų iki naujausių amžių. – Vilnius: Algimantas, 2007. – 685 p.: iliustr. – ISBN 978-9986-509-95-0
 Lietuva: ryškiausios pažintinės vertybės visose 60 miestų ir rajonų savivaldybių: istorijos, kultūros paveldas, gražiausi gamtovaizdžiai: naujausios žinios keliautojui po gimtąjį kraštą. – Vilnius: Algimantas, 2009. – 462 p.: iliustr. – ISBN 978-609-423-000-4
 Visa turistinė Lietuva: 1200 lankytinų vietovių, 3430 pažintinių objektų aprašymai / Algimantas Semaška, Ingrida Semaškaitė. – Vilnius: Algimantas, 2011. – 879 p.: iliustr. – ISBN 978-609-423-008-0
 Keliaukime po Lietuvą: pažintiniai, pramoginiai maršrutai. – Vilnius: Algimantas, 2014. – 735 p.: iliustr. – ISBN 978-609-423-016-5
 Lietuvos automobilių sporto istorija / Eduardas Jakas, Algimantas Semaška. – Vilnius: Algimantas: Lietuvos automobilių klubas, 2015. – 287 p.: iliustr. – ISBN 978-609-423-020-2
 Nepravažiuok nepamatęs: ryškiausios pažintinės vertybės Lietuvos miestuose ir rajonuose. – Vilnius: Algimantas, 2017. – 348 p.: iliustr. – ISBN 978-609-423-025-7
 Panemuniais, pamariais iki Baltijos: turistinis maršrutas panemuniais nuo Kauno iki Baltijos jūros… – Vilnius: Algimantas, 2018. – 109 p.: iliustr. – ISBN 978-609-423-028-8

Įvertinimas 
 1988 m. LSSR nusipelnęs žurnalistas

Šaltiniai 

Lietuvos publicistai
Lietuvos redaktoriai
Lietuvos leidėjai